Kumutha Raman

Kumutha Raman (Tamil: குமுதா ராமன்; 19 Mei 1979 – 13 Julai 2021) ialah seorang ahli politik Malaysia berbangsa India dan beragama Hindu. Beliau merupakan Ketua Wanita Dewan Himpunan Pendukung PAS Malaysia. Beliau telah meninggal dunia akibat jangkitan COVID-19. 

 Kehidupan 
Kumutha ialah anggota Kelab Penyokong PAS, sebuah kelab yang ditubuhkan Parti Islam Se-Malaysia (PAS) bagi penyokong bukan Islam mereka. PAS, menurut perlembagaan parti mereka, hanya membenarkan orang Islam sebagai anggotanya. Penubuhan kelab penyokong ini dilihat sebagai langkah awal bagi membuka keanggotaan parti tersebut kepada bukan Islam.

Kumutha ialah seorang penganut Hindu dan bukan Islam pertama yang bertanding untuk PAS. Walau bagaimanapun, beliau bertanding di bawah lambang Parti Keadilan Rakyat (PKR) disebabkan perlembagaan PAS tidak membenarkan bukan Islam bertanding menggunakan lambangnya. Ia berjaya dilakukan dengan persetujuan khas daripada PKR bagi pilihan raya umum Malaysia 2008 yang ketika itu bekerjasama di bawah Barisan Alternatif.

 Keputusan pilihan raya 
+Keputusan pilihan raya ditandingi Kumutha RamanTahunPeringkatKawasanIndividuUndiLawanUndiMajoriti2008PRU DUNN40 TiramKumutha Rahman (PKR)8,827Maulizan Bujang (BN-UMNO)17,0058,1782013PRU DUNN40 TiramKumutha Rahman (PAS)16,273Maulizan Bujang (BN-UMNO)23,7167,4432018PRU DUNN42 Johor JayaKumutha Rahman (PAS)2,605Liow Cai Tung (PH-DAP)32,34215,565Tan Cher Puk (BN-MCA)16,777

 Meninggal dunia 
Kumutha meninggal dunia di Hospital Putrajaya pada tengah hari 13 Julai 2021 disebabkan COVID-19 semasa pandemik berlaku di Malaysia.

 Rujukan 

 Pautan luar 

 USA Cruise Log USA Today - 29 Februari 2008
 Malaysian Hindu woman embraces Islamic party Reuters - 29 Februari 2008
 PAS to field non-Muslim under PKR ticket, The Star, 23 Februari 2008.

Kategori:Hindu Malaysia
Kategori:Ahli politik Malaysia berketurunan India
Kategori:Kematian akibat pandemik COVID-19 di Malaysia
Kategori:Anggota wanita Parti Islam Se-Malaysia